Indore Police News: पुलिस थाना चंदन नगर द्वारा पांच बदमाशो को डकैती डालने के पूर्व ही धरदबोचा, इनके कब्जे से एक पिस्टल व दो कारतूस सहित धारदार हथियार जप्त
पुलिस थाना चंदन नगर द्वारा पांच बदमाशो को डकैती डालने के पूर्व ही धरदबोचा, इनके कब्जे से एक पिस्टल व दो कारतूस सहित धारदार हथियार जप्त
इन्दौर-दिनांक 20 मार्च 2017-इंदौर शहर में अपराध एवं अपराधियों पर नियंत्रण हेतु पुलिस उप महानिरीक्षक इंदौर शहर श्री हरिनारायणाचारी मिश्र द्वारा अपने मुखबिर तंत्र को सक्रिय कर, संदिग्धों व अपराधियों पर नजर रख प्रभावी चैकिंग कर, कड़ी कार्यवाही करने के निर्देश दिये गये है। उक्त निर्देश के तारतम्य में पुलिस अधीक्षक (पश्चिम) श्री मनीष अग्रवाल व अति. पुलिस अधीक्षक पश्चिम श्री रूपेश कुमार द्विवेदी एवं नगर पुलिस अधीक्षक अन्नपूर्णा श्री सुनील कुमार पाटीदार के मार्गदर्शन में कार्यवाही करते हुए, पुलिस थाना चंदन नगर द्वारा क्षेत्र के एक डॉक्टर के घर पर डकैती डालने की योजना बनाते पांच आरोपियों को मय हथियारों के पकड़ने में महत्वपूर्ण सफलता प्राप्त हुई है।
पुलिस थाना चंदन नगर को दिनांक 19.03.17 को जरिये मुखबिर सूचना मिली की सिरपुर छोटा तलाब की पाल के किनारे 6-7 आदमी हथियारो से लेस होकर महावीर नर्सिंग होम के डाक्टर एन.के. जैन के घर पर डकैती डालने की योजना बना रहे है। उक्त सूचना पर वरिष्ठ अधिकारियों के मार्गदर्शन में थाना प्रभारी चंदन नगर द्वारा डकैतो की योजना को विफल करने के लिये दो पुलिस पार्टिया बनाकर डकैतो की घेरा बंदी की गई जिसमें पांच आरोपी पकड़े गये तथा दो मौके का फायदा उठा कर भाग गये। पकड़े गये आरोपियो के नाम 1. मौमीन पिता इस्माईल खान निवासी देपालपुर, 2. राहूल पिता मांगीलाल खत्री निवासी देपालपूर, 3. गोपाल पिता लाखन सिंह पंवार निवासी देपालपुर, 4. मोहित पिता दिलीपसिंह पटेल निवासी देपालपुर तथा 5 बबलू पिता राजकूमार सैनी निवासी भरतपूर हाल जयहिंद नगर बाणगंगा है । पुलिस द्वारा तलाशी लेने पर इनके कब्जे से एक पिस्टल दो कारतूस, एक तलवार, एक छूरा, एक फालिया व एक लोहे का पाईप तथा दो मोटर साईकिल जप्त की गयी है। भागने वाले आरोपी के नाम सोहेल गोल्डी व आसिफ बच्चा मालूम पड़े, जिनकी तलाश की जा रही है। पुलिस थाना चंदन नगर द्वारा त्वरित कार्यवाही कर उक्त आरोपियों के मंसूबे पर पानी फेरकर, एक बड़ी घटना को अंजाम देने से पूर्व ही इन्हे धरदबोचा। पुलिस द्वारा आरोपियों के विरूद्ध प्रकरण पंजीबद्ध कर, उक्त पांचो आरोपियों को गिरफ्तार किया गया है, जिनसे अन्य वारदातो के बारे में व जप्त शुदा हथियारो के बारे में पूछताछ की जा रही है।
उक्त कार्यवाही में वरिष्ठ अधिकारियों के मार्गदर्शन में थाना प्रभारी चंदन नगर श्री योगेश सिंह तोमर, उनि बी.एस. सिकरवार, उनि. व्हाय.एस. रघुवंशी, उनि वीरेन्द्र बरकरे, पीएसआई हरेन्द्र यादव, आर. आरिफ, आर. पंकज सावरिया तथा आर. संजीव शर्मा की महत्वपूर्ण एवं सराहनीय भूमिका रही।
मंदिर प्रांगण में विस्फोटक सामग्री के प्रकरण का फर...
दो वाहन चोर, चोरी की दो मोटर सायकलों सहित, क्राईम ...
पुलिस थाना चंदन नगर द्वारा पांच बदमाशो को डकैती डा...